जब लाख जतन के बाद ग्रुप छोड़ नहीं पाया, तो सालभर के लिए Mute पर डाल दिया. पूरी तरह नहीं, लेकिन इससे कुछ तो राहत मिल गई. मुझे गुड मॉर्निंग मैसेज से दिक्कत नहीं थी, एक वक्त के बाद मैं आदी हो चुका था. असली दिक्कत थी ’11 लोगों को शेयर’ करने वाले मैसेज से. इसकी वजह थी मेरी मां. हर मां की तरह मेरी मां भी धार्मिक है और वो सच में मानती है कि मैसेज फॉर्वर्ड न करने से शाम तक बुरा होता है. एक बार बिल्ली दूध क्या पी गई, मां की आस्था और गहरी हो गई. कितनी बार तो घर आए मेरे दोस्तों का फ़ोने ले कर उन्होंने उनके 11 दोस्तों को मैसेज फॉर्वड किया है. इस वजह से मेरे दो दोस्तों का ब्रेकअप हुआ, बाकियों ने मेरे घर आना छोड़ दिया.